Jorma Valjakka

Jorma Henrik Valjakka (s. 12. heinäkuuta 1962 Espoo) on suomalainen oboisti ja säveltäjä, Jouko Teikarin ja Olli Kortekankaan oppilas.

Valjakka opiskeli oboensoittoa Helsingin lisäksi Lontoossa ja Hannoverissa. Hän opiskeli myös sävellystä Olli Kortekankaan johdolla. Vuonna 1988 hän voitti Uudessakaupungissa Crusell-viikon yhteydessä järjestetyn Crusell-oboekilpailun. Hän on soittanut Turun kaupunginorkesterissa, Espoon kaupunginorkesterissa ja Radion sinfoniaorkesterissa. Hän opettaa Sibelius-Akatemiassa.

Valjakka soitti oboesoolon Esa-Pekka Salosen Mimo II -teoksen kantaesityksessä vuonna 1992. Hän on myös toiminut kamarimuusikkona ja säveltänyt teoksen Three Fables sekä muita teoksia, joissa kaikissa on mukana oboe. 

Jorma Valjakan isä on arkkitehti Ilmo Valjakka.

Lähteet 

Suomalaiset oboistit
Suomalaiset taidemusiikin säveltäjät
Vuonna 1962 syntyneet
Elävät henkilöt
Ylen henkilöstö